IT พุ่ง 13% นลท.ไล่ซื้อ หลังกำไร Q3 โต 3 เท่าตัว
IT พุ่ง 13% นลท.เก็งกำไร หลังกำไร Q3 โตก้าวกระโดด 3 เท่าตัว แตะ 48 ลบ. ส่งผลให้ 9 เดือนแรกกำไร 137 ลบ.
IT พุ่ง 13% นลท.เก็งกำไรหลังกำไร Q3 โต 3 เท่าตัว แตะ 48 ลบ. ส่งผลให้ 9 เดือนแรกกำไร 137 ลบ. 
17 พ.ย. 2564

ผู้สื่อข่าวรายงานว่า วันนี้ 17 พ.ย. 2564 ราคาหุ้น บริษัท ไอที ซิตี้ จำกัด (มหาชน) หรือ IT ณ เวลา 11:38 น. อยู่ที่ระดับ 12.00 บาท บวกไป 1.40 บาท หรือขึ้นไป 13.21% ด้วยมูลค่าการซื้อขาย 68.85 ล้านบาท

โดยราคาหุ้นบนกระดานของ IT ปรับตัวขึ้นเป็นผลจากการเข้าเก็งกำไรหลังจากบริษัทประกาศงบการเงินไตรมาส 3 ปี 2564 ออกมาเติบโตอย่างก้าวกระโดด โดยมีกำไรสุทธิ 47.51 ล้านบาท เพิ่มขึ้น  306.42% จากงวดเดียวกันของปีก่อนมีกำไรสุทธิ 11.69 ล้านบาท โดยเป็นผลจากกำไรขั้นต้นเพิ่มขึ้น ขณะที่ค่าใช้จ่ายลดลง
ส่วนผลการดำเนินงานงวด 9 เดือนแรกของปี 2564 บริษัทมีกำไรสุทธิ 136.73 ล้านบาท เพิ่มขึ้น 871.09% จากงวดเดียวกันของปีก่อนมีกำไรสุทธิ 14.08 ล้านบาท